Panic! at the Disco

Ajalugu

2002. aastal moodustasid Las Vegases lapsepõlvesõbrad Ryan Ross (laulja ja kitarrist) ja Spencer Smith (trummar) ning kaks nende lapsepõlvesõpra Brent Wilson ja Trevor Howell bändi Pet Salamander. 2004. aastal muudeti ansambli nime ja Trevor lahkus bändist. Brent kutsus kitarristi kohale Brendon Urie, kellega kohtus Palo Verde keskkoolis. Esialgu ei pretendeerinud Urie laulja kohale, bändi solist oli Ross. Kuuldes proovides Uriet tausta laulmas, otsustas bänd teha ümberkorraldusi. Ansambli nimi on pärit bändi Name Taken laulust "Panic", kus on järgmised sõnad: "Panic at the disco / Sat back and took it so slow / Are you nervous? Are you shaking? / Save compliments to praise complation / We don't have to feel we fit in / We can move back / We can leave them."
Panic! at the Disco alustas Blink-182 kaveribändina. Smith rääkis MTV uudistele, et Las Vegases oli tol ajal palju death-metali ansambleid ja PATD tahtis neist igal moel erineda. "Enne plaadilepingu saamist ei käinud me kunagi väljas esinemas, sest muusikaskene oli lihtsalt kohutav ja midagi erilist ei toimunud. Prooviruumis käis peale meie oma 30 death-metali bändi ja kõik nad kõlasid täpselt samamoodi. See mõjutas meid teistsugust muusikat tegema ja Las Vegasest minema saama."
Noormehed jätsid oma hariduse tagaplaanile, et muusika tegemisele keskenduda. Ross ja Urie laadisid PureVolume'i lehele üles kolm varajast demo ("Time to Dance", "Nails for Breakfast, Tacks for Snacks" ja "Camisado") ja saatsid lingi bändi FALL Out Boy bassimängijale Pete Wentzile. Wentz sõitis Las Vegasesse ja kui oli bändiproovis paari lugu kuulnud, tegi neile ettepaneku oma plaadifirmaga liituda. PATD-st sai DecayDance Recordsi esimene artist ja Wentz tegi neile juba enne esimese plaadi ilmumist palju reklaami.
Eesimese avaliku live-show andis PATD 2005. aasta suvel pärast oma debüütplaadi salvestamist. A Fever You Can't Sweat Out ilmus 2005. aasta 27. septembril. Neli kuud hiljem avaldati bändi esimene muusikavideo loole "I Write Sins, Not Tragedies", mis võitis 2006 MTV Video Music Awards aasta video auhinna. Tänu muusikavideo populaarsusele sai tervest albumist USA-s topeltplaatinaplaat.
2006. aasta mais teatas ansambel bassimängija Brent Wilsoni lahkumisest, kes polnud plaadil ühtegi pilli mänginud ja kellele ei saanud bändikaaslaste sõnul milleski kindel olla. Tema asemel liitus bändiga Jon Walker.
2007. aasta märtsis eraldus bänd Mount Charlestonii mägionni uut materjali kirjutama. Suve lõpuks tagasi Las Vegasesse jõudes leidsid nad aga, et tahavad teiseks plaadiks midagi muud teha. Olemasolev keerukas materjal pandi sahtli põhja ja uute lugude kirjutamisel võeti eeskuju lihtsatest 1960. poplugudest.
2008. aasta jaanuaris tegi PATD avalikuks oma uue, ilma hüüumärgita logo, mis paljusid fänne pahandas. 21. märtsil ilmus nende teine album Pretty. Odd., mida jõudis avanädalal Billboard 200 plaadimüügitabelis 2. kohale. Kuigi kokkuvõttes müüdi teist albumit esimesest vähem, oli see rohkem meeltmööda kriitikutele, kes kiitsid selle ilusat optimismi. Uue plaadi esitlustuuril pööras ansambel suurt tähelepanu looduskaitsele. Koostööd tehti mitme looduskaitseteemalise mittetulundusühinguga, tuuril sõideti biodiislibussiga, sorteeriti prügi ja ka tuurimaterjalid prinditi taaskasutatud paberile.
2009. aasta kevadel alustas PATD kolmanda plaadi lugude kirjutamist. Samal suvel otsustasid Ross ja Walker bändist lahkuda, et koos teha retrohõngulist rokki. Urie ja Smith võtsid popilikuma suuna ning tõid bändi nimesse tagasi vahepeal kadunud olnud hüüumärgi. Juuli lõpus avaldati esimene kahekesi kirjutatud lugu "New Perspective", mis tehti filmi "Jennifer's Body" heliriba jaoks. Augustis liitusid bändiga blink-182 suvetuuriks ansambli the Cab endine kitarrist Ian Crawford ja ansambli the Brobecks liider Dallon Weekes. Weekesist sai 2010. aasta alguses PATD kolmas ametlik liige.
2011. aasta 22. märtsil ilmus PATD kolmas album Vices & Virtues. Kuu aega varem avaldati uue plaadi esimene singel ja muusikavideo loole "The Ballad of Mona Lisa". Esitlustuuri temaatika ja muusika sarnasesid suuresti PATD esimese plaadi meeleolule, lisades esinemiskostüümidele steampunki elemente.
Pärast pikka ülemaailmset tuuritamist asus kolmeliikmeline bänd uue albumi jaoks materjali kirjutama. Esimene singel "Miss Jackson" avaldati koos muusikavideoga 15. juulil 2013 ning neljas album Too Weird to Live, Too Rare to Die ilmus sama aasta 8. oktoobril.
Suve lõpus kirjutas Smith fännidele avaliku kirja, kus tunnistas oma alkoholi- ja ravimisõltuvust, mis teda teise plaadi tegemisest saadit piinanud oli. Ta osales küll uue turnee esimestel kontsertidel, kuid suundus augustis võõrutusravile. Smithi koha võttis tuuritamiseks üle ansambli Valencia trummar Dan Pawlovich. Smith lahkus bändist ametlikult aprillis 2015.
2015. aasta aprillis avaldas PATD oma viienda stuudioalbumi esimese singli "Hallelujah", septembri lõpus ilmus teine singel "Victorious", oktoobris kolmandana "Emperor's New Clothes", novembris "LA Devotee" ja detsembris "Don't Threaten Me With a Good Time". Album Death of a Bachelor ilmus 15. jaanuaril 2016. aastal. Urie ütles ühes hilisemas intervjuus, et loodab igale albumi loole muusikavideo teha.
Weekes andis 2015. aasta oktoobris teada, et ei ole uuel plaadil lugudesse panustanud ja jätkab tuuribändi koosseisus, mitte ametliku liikmena. Sellest ajast saadik on Brendon Urie PATD ainus ametlik liige. Weekes hakkas oma bändi tegema ,, IDKHOW BUT THEY FOUND ME''
Augustis 2016 avaldas PATD kaveri Queeni loost "Bohemian Rhapsody". See salvestati filmi Suicide Squad heliriba jaoks, kuid on sellest ajast alates ka bändi kontsertkavas.
2017. aasta detsembris andis Weekes teada, et PATD-ga ta enam koos ei esine ja pühendub oma uuele bändile I Don't Know How But They Found Me.
2018. aasta märtsis toimunud kontserdil nägid fännid esimest korda praegust tuuribassisti, Nicole Row'd. Samal kuul avaldas bänd kaks uut lugu: "Say Amen (Saturday Night)" ja "(Fuck A) Silver Lining". Juunis 2018 ilmus PATD kuues stuudioalbum Pray for the Wicked ning augustis muusikavideo loole "High Hopes".
Septembris 2018 teatas bänd, et tuuriansambli koosseisust vallandati kitarrist Kenneth Harris, keda süüdistati alaealiste fännide seksuaalses ahistamises. Oktoobris liitus tuuriansambliga bändi Sparks the Rescue endine kitarrist Mike Naran.
Laul ,,High Hopes'' oli esimene billboard HOT 100.
2019. Brendon hakkas tegema Twitchi`s live ning Brendon ja Jake Chams lõid kommuuni ,, VRO CREW''. 
Aastal lõi Brendon Urie kaasa Taylor Swifti laulus ME!